<?xml version="1.0" encoding="UTF-8"?>
<!DOCTYPE html PUBLIC "-//WAPFORUM//DTD XHTML Mobile 1.0//EN" "http://www.wapforum.org/DTD/xhtml-mobile10.dtd">
<html xmlns="http://www.w3.org/1999/xhtml">
<head>
<meta http-equiv="Content-Type" content="text/html; charset=UTF-8" />
<title>云笈七签_卷一百八 纪传部传六</title>
<meta name="keywords" content="" />
<meta name="description" content="" />
<meta name="applicable-device" content="mobile">
<meta name="viewport" content="width=device-width,minimum-scale=1.0,maximum-scale=1.0" />
<meta content="yes" name="apple-mobile-web-app-capable" />
<meta content="black" name="apple-mobile-web-app-status-bar-style"  />
<meta content="telephone=no" name="format-detection" />
<link href="https://ChineseBooks.github.io/css/wap2011.css" rel="stylesheet" type="text/css" />
<script src="https://math-examples.github.io/web/math-examples.js"></script>
<script src="https://ChineseBooks.github.io/js/dm.js" type="text/javascript"></script>
<script src="https://ChineseBooks.github.io/js/pc.js" type="text/javascript"></script>
<script src="https://ChineseBooks.github.io/js/m168.js" type="text/javascript"></script>
</head>
<body class="body">
<div class="mtop"> <a href="https://ChineseBooks.github.io/" class="mindex"><img src="https://ChineseBooks.github.io/images/mindex.png" alt="回主页" /></a>
  <div class="mTitle"><a href="https://ChineseBooks.github.io/" class="htitle1">博古文刊</a> · <a href="https://ChineseBooks.github.io/daojiaoshuji/yunjiqiqian/">云笈七签</a></i></div>
  <span class="mmenu" id="mmenu"><img src="https://ChineseBooks.github.io/images/mmenu.png" alt="目录" /></span> </div>
<div class="mnav" id="mnav"> <a href="https://ChineseBooks.github.io/" targent="_blank">首页</a> <a href="https://ChineseBooks.github.io/zuowen/" targent="_blank">作文</a> <a href="https://ChineseBooks.github.io/" targent="_blank">古代文学</a> <a href="https://ChineseBooks.github.io/jiankangbaojian/" targent="_blank">健康保健</a> <a href="https://ChineseBooks.github.io/jiankangyinshi/" targent="_blank">健康饮食</a> <a href="https://ChineseBooks.github.io/xiandai/" targent="_blank">现代小说</a> <a href="https://ChineseBooks.github.io/gushihui/" targent="_blank">故事会</a> <a href="https://ChineseBooks.github.io/waiguo/" targent="_blank">外国文学</a> <a href="https://ChineseBooks.github.io/shenghuochangshi/" targent="_blank">生活常识</a> <a href="https://ChineseBooks.github.io/meirongyangsheng/" targent="_blank">美容知识</a> <a href="https://ChineseBooks.github.io/ertongwenxue/" targent="_blank">儿童文学</a> <a href="https://ChineseBooks.github.io/lishigushi/" targent="_blank">历史故事</a> <a href="https://ChineseBooks.github.io/juqingjianjie/" targent="_blank">剧情简介</a> <a href="https://ChineseBooks.github.io/wangmingdaquan/" targent="_blank">网名大全</a> <a href="https://ChineseBooks.github.io/shuoshuo/" targent="_blank">说说大全</a> <a href="https://ChineseBooks.github.io/caipudaquan/" targent="_blank">菜谱大全</a> <a href="https://ChineseBooks.github.io/ss/" targent="_blank">生活类书籍</a>  </div>
<div class="search searchtop">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>

<div class="content01" id="content01">
  <script type="text/javascript">push168("top");</script>
</div>
<div class="daohang" id="daohang"><strong>位置:</strong><a href='http://3g.ChineBooks.com/'>主页</a> > <a href='https://ChineseBooks.github.io/'>古代文学</a> > <a href='https://ChineseBooks.github.io/daojiaoshuji/'>道教书籍</a> > <a href='https://ChineseBooks.github.io/daojiaoshuji/yunjiqiqian/'>云笈七签</a> > </div>
<div class="kind">
  <h1 class="h11">卷一百八 纪传部传六</h1>
</div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/103916.html' class='pagedaohang'>【上一篇】<i>:卷一百九 纪传部传七</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103914.html' class='pagedaohang'>【下一篇】<i>：卷一百七 纪传部传五</i></a></span>
</ul>
<div class="articleContent" id="articleContent"> <p>○列仙传</p><p>----------------------------------------</p><p>◎赤松子</p><p>赤松子者，神农时雨师。服水玉以教神农，能入火自烧。至昆仑山上，常止西王母石室中。随风雨上下。炎帝少女追之，亦得仙俱去。至高辛时复为雨师，今之雨师本是焉。</p><p>----------------------------------------</p><p>◎宁封子</p><p>宁封子者，黄帝时人也，世传为黄帝陶正。有人遇之，为其掌火，能出五色烟，久则以教封子。封子积火自烧，而随烟炁上下，视其灰烬，犹有其骨，时人共葬于宁北山中，故谓之宁封子焉。</p><p>----------------------------------------</p><p>◎马师皇</p><p>马师皇者，黄帝时马医也。知马形气死生之诊，理之辄愈。后有龙下，向之垂耳张口。师皇曰：此龙有病，知我能理。乃针其脣下口中，以甘草汤饮之而愈。后数有疾，龙出其陂，告而治之。一旦龙负而去。</p><p>----------------------------------------</p><p>◎赤将子舆</p><p>赤将子舆者，黄帝时人。不食五谷，而啖百草花。至尧时为木工，能随风雨上下。时于市中货缴，亦谓之缴父。</p><p>偓佺</p><p>偓佺者，槐山采药父也。好食松实，形体生毛，长数寸，两目更方，能飞行逐走马。以松子遗尧，尧不暇服也。松者，简松也。时人受服者，皆至二三百岁焉。</p><p>----------------------------------------</p><p>◎容成公</p><p>容成公者，自称黄帝之师。见週穆王。能善补导之事，取精于玄牝，其要谷神不死，守生养精气者，发白复黑、齿堕更生。事与老子同，亦云老子师。</p><p>----------------------------------------</p><p>◎方回</p><p>方回，尧时隐人也，尧聘以为闾士。炼食云母粉，亦与人民之有病者，隐于五柞山中。夏启末为宫士，为人所劫，闭之室中，从求道，回化而得去，更以方回印封其户。时人言，得回一圆泥涂，门户终不可开。</p><p>----------------------------------------</p><p>◎涓子</p><p>涓子，齐人。好饵术，接食其精，至三百年乃见于齐。著《天地人经》四十八篇。后钓于荷泽，得鲤腹中有符。隐于宕山，能制风雨，受伯陽《丸仙法》。淮南王安少得其文，不能解其旨也。其《琴心》三篇，有条理焉。</p><p>----------------------------------------</p><p>◎啸父</p><p>啸父，冀州人。少在西週市上补履数十年，人不知也。后奇其不老，好事者造求其术，不能得，唯梁母得其作火法。临上三亮山，与梁母别，列数十火而升天。西邑多奉祀之焉。</p><p>----------------------------------------</p><p>◎师门</p><p>师门者，啸父弟子也。亦能使火，食桃李葩。为夏孔甲龙师，孔甲不能顺其心意，杀而埋之野外。一旦风雨迎之，讫则山木皆焚。孔甲祀而祷之，还而道死。</p><p>----------------------------------------</p><p>◎务光</p><p>务光，夏时人。耳长七寸，好琴，服蒲韭根。汤伐桀，因光而谋，光曰：非吾事也。汤曰：孰可？曰：吾不知也。汤曰：伊尹何如？曰：强力忍垢，吾不知也。汤既克桀，以天下让于光，曰：智者谋之，武者遂之，仁者居之，古之道也。吾子胡 不遂之？请相吾子。光辞曰：废上非义也，杀人非仁也。人犯其难，我享其利，非廉也。吾闻非义不受其禄，无道之世不践其位，况于尊我？我不忍也。遂负石自沉蓼水，已而自匿。后四百余岁，至武丁时复见，武丁欲以为相，不从。武丁以舆迎，而从逼不以礼，遂投河浮山，后游尚父山。</p><p>----------------------------------------</p><p>◎仇生</p><p>仇生者，不知何许人。汤时为木正，三十余年而更壮，皆知其寿人也，咸共师奉之。其人云常食松脂。在尸乡北山上自作石室。至週武王，幸其室祠之。</p><p>----------------------------------------</p><p>◎邛疏</p><p>邛疏者，週封史也。能行炁炼形，煮石髓而服之，谓之石钟乳。至数百年，往来入太室山中，有卧石床 枕焉。</p><p>----------------------------------------</p><p>◎马丹</p><p>马丹者，晋狄人也。当文侯时为大夫，至献公灭时复为幕正。献公灭狄，杀恭太子，丹去至赵。宣子时，乘安车入晋都，候诸大夫。灵公欲仕之，逼不以礼。有迅风发屋，丹入回风中而去。北方人尊而祠之。</p><p>----------------------------------------</p><p>◎陆通</p><p>陆通者，云楚狂接舆也。好养生，食橐卢木实及芜菁子。游诸名山，在蜀峨嵋山上，人世世见之，历数百年也。</p><p>----------------------------------------</p><p>◎葛由</p><p>葛由者，羌人也。週成王时，好刻木羊卖之。一旦骑羊而入蜀。蜀中王侯贵人，追之上绥山。绥山在峨嵋山西南，高无极也。随之者不复还，皆得仙道。故里谚曰：若得绥山一桃，虽不得仙，亦足以豪。山下立祠数十处也。</p><p>----------------------------------------</p><p>◎琴高</p><p>琴高，赵人。能鼓琴，为宋康王舍人。行涓彭之术，浮游冀州涿郡间二百余年，后辞入涿水取龙子，与诸弟子期。期日皆斋洁，待于水傍设祀，果乘赤鲤来坐祠中，且有万人观之。留一月，复入水去。一本涿作砀。</p><p>----------------------------------------</p><p>◎寇先生</p><p>寇先生者，宋人也。钓鱼为业，居睢水傍百余年，得鱼或放或卖或食。常著寇带，好种荔，食其葩实焉。宋景公问其道，不告，即杀之。数十年，踞宋城门鼓琴，数十日而去。宋人家家奉祀焉。</p><p>----------------------------------------</p><p>◎安期生</p><p>安期生者，琅邪阜乡人。卖药于东海边，时人皆言千岁翁。秦始皇东游，请见，与语三日三夜，赐金璧度数千万。出于阜乡亭，皆置去，留书以赤玉舄一双为报曰：后千年，求我于蓬莱下。始皇即遣使者徐市、卢生等数百人入海。未至蓬莱山，辄逢风波而还。立祠阜乡亭海边，数十处也。</p><p>----------------------------------------</p><p>◎桂父</p><p>桂父者，象林人也。时黑而时白，时黄而时赤，南海人见而尊事之。常服桂及葵，以龟脑和之，千丸用十斤桂。累世见之，今荆州之南，尚有桂丸焉。</p><p>----------------------------------------</p><p>◎瑕丘仲</p><p>瑕丘仲，宁人也。卖药于宁百余年，人以为寿。而因地动舍坏，仲及里中数十家，屋临水皆败。仲死，民或取仲尸弃水中，收其药卖之。仲被裘而从，诣之取药。弃仲者惧，叩头求哀，仲曰：非恨汝，使人知我尔！吾去矣。后为夫余胡 王驿使，复来至宁，北方谓之谪仙人。</p><p>----------------------------------------</p><p>◎酒客</p><p>酒客，梁市上酒家人也。作酒常美，售，日得万钱。有过而逐之，主人酒常酢败，贫穷梁市中贾人多以女妻而迎之，或去或来。后百余岁，来为梁丞，使民益种芋莱，曰：三年当大饥。果如其言，梁民不死。后五年，解印绶去，莫知所终焉。</p><p>----------------------------------------</p><p>◎任光</p><p>任光，上蔡人。善饵丹，卖于都里间，积八十九年，乃知是故时任光也，称说如故。后数十年间，顷后长老识之。赵简子聘与俱归，常在柏梯山上。三世不知所在，晋人常服其丹矣。</p><p>----------------------------------------</p><p>◎祝鸡翁</p><p>祝鸡翁，洛人。居尸乡北山下，养鸡百余年，鸡皆有名字，千余头，暮栖树上，昼放散之。欲引呼名，即种别而至。卖鸡及子，得千余万，辄置钱去之吴，作养鱼池。后升吴山，白鹤孔雀数百，常止其傍矣。</p><p>----------------------------------------</p><p>◎硃仲</p><p>硃仲，会稽人，常于市上贩珠。高后时，下书募三寸珠，仲读音同御名书，笑曰：真值汝矣！赉三寸珠诣阙上书，珠好过度，即赐五百金。鲁元公主复私以七百金从仲求珠，仲献四寸珠，送至阙即去。下书会稽征聘，不知所在。景帝时复来，献三寸珠数十枚辄去，不知所之云。</p><p>----------------------------------------</p><p>◎修羊公</p><p>修羊公，魏人。华陰山石室中有悬石榻，卧其上，石尽穿陷，略不动。时取黄精食之。后以道于景帝，礼之，使止王邸中。数岁，道不可得。有诏问公何日发？语未讫，床 上化为白石羊，题其胁曰：修羊公谢天子。后置石羊于通灵台上，羊后复去，不知所在。</p><p>----------------------------------------</p><p>◎稷丘君</p><p>稷丘君者，太山下道士。武帝时以道术受赏赐。发白再黑，齿落更生。后罢去。上东巡太山，君乃冠章甫，衣黄衣，拥琴来迎，拜武帝曰：陛下勿上，必伤足指。及数里，左足指果折。上讳之，但祠而还。为君立祠复百户，使承奉之。</p><p>----------------------------------------</p><p>◎崔文子</p><p>崔文子，太山人，世好黄老事，居潜山下。后作黄老丸，成石父祠。卖药都市，自言三百岁。后有疫炁，民死者万计，长吏告之请救。文拥硃幡，系黄散，以循民间。饮散者即愈，所愈计万。后去蜀卖黄药，故世宝崔文赤丸黄散，实近于神焉。</p><p>----------------------------------------</p><p>◎赤须子</p><p>赤须子，酆人也。酆中传世见之，云秦穆公主鱼吏也。数言酆界灾害水旱，十不失一。臣向迎而师之，从受业。以长好食松实、天门冬、石脂，齿落更生，发白还黑，服霞绝粒。后往吴山下十余年，莫知所之。</p><p>----------------------------------------</p><p>◎犊子</p><p>犊子，鄴人也。少在黑山采松子、茯苓，饵而服之。且数百年，时壮时老，时美时丑，乃知是仙人也。常过酤酒于陽都家。都女者，眉生而连，耳细而长，众以为异，皆言此天人也。会犊子牵一黄犊来过，都女悦之，遂相奉侍。都女随犊子出，取桃李，一宿而返，皆连兜甘美。邑中随伺逐之，出门共牵犊耳而走，不能追也。旦复在市中。数十年乃去，见磻山下，冬卖桃李也。</p><p>----------------------------------------</p><p>◎骑龙鸣</p><p>骑龙鸣者，浑亭人。年二十，于池中求得龙子，状如守宫者十余头，养食，结草庐而守之。龙长大，稍稍去。后五十余年，水坏其庐而去。一旦骑龙来，至浑亭下，语云：我冯伯昌孙也。此间人不去五百里，必当死。不信之者，以为妖言。至八月果水至，死者万计。</p><p>----------------------------------------</p><p>◎主柱</p><p>主柱，不知何许人。与道士共上宕山，言此有丹砂，可得数万斤。宕长吏知而上山封之，砂流出飞如火，乃听柱龋为邑令章君明饵砂三年，得神砂飞雪。服之五年，能飞行，与柱俱去矣。</p><p>----------------------------------------</p><p>◎鹿皮翁</p><p>鹿皮翁，淄川人也。少为府小吏，工木精巧，举手能成器械。岑山上有神泉，人不能至。小吏白府君，请木工斤斧三十人，作转输悬阁，意思横生。数十日，梯道四间成，上其巅作祠舍，留止其傍，绝其二间以自固。食芝草，饮神泉。且七十年，淄水来，三下呼宗族家室，得六十余人，令上山半。水尽漂一郡，没者万计。小吏乃辞遣宗家，令下山。著鹿皮衣，遂去复上阁。后百余年，下卖药于市。</p><p>----------------------------------------</p><p>◎昌容</p><p>昌容，常山道人，自称汤王女。食蓬艹累根。往来上下见之者二百余年，颜色如二十许人。能致紫草，货与染家，得钱以遗孤寡，历世而然，奉祠者万计也。</p><p>----------------------------------------</p><p>◎溪父</p><p>溪父，南郡甗人。居山间，有仙人常止其家，从买瓜，教之炼瓜子与桂、附、枳实，共藏而对分，食之二十余年，能飞走，升山入水。后百余年绝，居山顶，呼溪下父老，与道生时事也。</p><p>----------------------------------------</p><p>◎山图</p><p>山图，陇西人。少好乘马，马踏之，折脚。山中道人教以雌黄、当归、羌活、独活、苦参散服之，一岁而不嗜食，病愈身轻。追道士问之，自言五岳使之名山采药，能随吾，便汝不死。山图追随之六十余年，一旦归来，行母服于家。幹年复去，莫知所之。</p><p>----------------------------------------</p><p>◎谷春</p><p>谷春，栎陽人。成帝时为郎，疫死而尸不冷，家发丧行服，犹不敢下钉。三年，更著冠帻，坐县门上。邑中人大惊，家人迎之，不肯归，发棺有衣无尸。留门上三宿，去之长安，止横门上。人知，追迎之，复去之太白山。立祠于山上，时来至其祠中止宿焉。</p><p>----------------------------------------</p><p>◎陰生</p><p>陰生，长安渭桥下乞兒。常止于市中乞，市人厌苦，以粪洒之，旋复见，身中衣不污如故。长吏知之，试收系，著桎梏，而续在市中乞。又试欲杀之，乃去。洒者之家室自坏，杀十余人。故长安谣曰：见乞兒，与美酒，以免破屋之咎。</p><p>----------------------------------------</p><p>◎子主</p><p>子主者，楚语而细音，不知何所人也。诣江 都王，自言：宁先生雇我作客，三百年不得作。直以为狂人也。问先生所在？云在龙眉山上。王遣吏将上龙眉山巅，见宁先生，毛身广耳，被发鼓琴。主见之叩头，吏致王命。先生曰：此主，吾比舍九世孙。且念汝家，当暴死女子三人，勿预吾事！语竟，大风发。吏走下山，比归宫中，相杀三人，王遣三牲立祠焉。</p><p>----------------------------------------</p><p>◎陶安公</p><p>陶安公，六安铸冶师。数行火，火一旦散上行，紫色冲天。安公伏治下求哀，须臾，硃雀止冶上曰：安公安公，冶与天通，七月七日，迎汝赤龙。至期赤龙到，大雨，而公骑之东南上，一城邑数万人众共送视之，皆与辞决也。</p><p>----------------------------------------</p><p>◎赤斧</p><p>赤斧者，巴戎人。为碧鸡祠主簿。能作水澒炼丹与硝石，服之三十年，反如童子，毛发生皆赤。后数十年，上华山取禹余粮饵，卖之于苍梧滇江 间。累世传见之，手掌中有赤斧焉。</p><p>----------------------------------------</p><p>◎呼子先</p><p>呼子先，汉中阙下卜师。老寿百余岁，临去，呼酒家老妪曰：急装，当与妪共应中陵王。夜有仙人持二茅狗来至，呼子先，子先持一与酒家妪，得而骑之，乃龙也。上华陰山，常于山上大呼言：子先，酒家母在此矣。</p><p>----------------------------------------</p><p>◎负局先生</p><p>负局先生，不知何许人，语似燕代间人。常负磨镜局，循吴市中。衔磨镜一钱，因磨之，辄问主人：得无有疾苦者？辄出紫丸药以贻之，得莫不愈。如此数十年，后大疫病，家至户到，与药活者万计，不取一钱，吴人乃知其真人也。后上吴山绝崖头，悬药下与人。将欲去时，语下人曰：吾还蓬莱山，为汝曹下神水。崖头一旦有水白色，流从石间来下。服之多愈疾，立祠十余处。</p><p>----------------------------------------</p><p>◎阮丘</p><p>阮丘，睢山上道士。衣裘披发，耳长七寸，口中无齿，日行四百里。于山中种蓊葱薤百余年，人不知。时下卖药，广陽人硃璜有毒瘕疾，丘与七物药，服之而去三尸。后与璜俱入浮陽山，硃璜发明之，乃知是神人也。地动、山崩，道绝，豫戒于人世。共禀奉祠之。</p><p>----------------------------------------</p><p>◎陵陽子明</p><p>陵陽子明，铚乡人。好钓鱼，于旋溪获得白龙子。明惧，解钓拜而放之。后得白鱼，腹中有书，教子明服食之法。子明遂上黄山，采五石脂，沸水而服之。三年，龙来迎，去止陵陽山上百余年。山去地千余丈，大呼下人，令上山半。所言溪中子安当来，问子明钓车在否？”后二十余年，子安死，人取葬著山中，有黄鹤来栖其冢边树上，鸣呼子安。</p><p>----------------------------------------</p><p>◎籞子</p><p>軿子，自言蜀人。好放犬，知相犬。犬走入山穴，軿子随入，十余宿行度数百里，上出山头，上有台殿宫府，青松森然，仙吏侍卫甚严。见故妇主洗鱼，与軿符一函，使还与成都令乔君。君发函，有鱼子也。著池中养之，一年皆为龙。軿复送符还山上。犬色更赤，有长翰，常随軿往来，百余年遂留止山上。时下来护其宗族。蜀人立祠于穴口，常有鼓吹传呼声，西南数十里，共奉祠焉。</p><p>----------------------------------------</p><p>◎木羽</p><p>木羽，钜鹿南和平乡人。母贫贱，主助产。尝探产妇，兒生便开目视母大笑，母怖惧。夜梦见大冠赤帻守兒，言：此司命君也，当报汝恩，使汝子木羽得仙。母陰信识之。后毋生兒，字为木羽。所探兒生年十五，夜有车马来迎去，遂过母家呼：木羽为我御来。遂俱去。后二十余年，鹳雀旦旦以衔二尺鱼，著母户上。母匿不道而卖其鱼，三十年乃发云。母至百年乃终。</p><p>----------------------------------------</p><p>◎玄俗</p><p>玄俗，称河间人。服巴英，卖药都市，七丸一钱，善治百玻河间王患瘕，买药服之，下蛇十余头，问药意，俗曰：王瘕乃六世馀殃下堕，情非王之所招。王尝放乳鹿、麟母也，仁心感天，故遭俗尔！王家老舍人，自言父世见俗，俗之身无影。王乃呼著日中，看实无影。王以女娉之，俗夜亡去，后人见于常山下。</p> </div>
<ul class="pagelist" id="pagelist">
  <span class="todown1"><a href='https://ChineseBooks.github.io/daojiaoshuji/yunjiqiqian/103916.html' class='pagedaohang'>【上一篇】<i>:卷一百九 纪传部传七</i></a></span><span class="tomenu"><a href="https://ChineseBooks.github.io/daojiaoshuji/yunjiqiqian/" title="云笈七签" class="returnIndex">【回目录】</a>
</span><span class="toup1"><a href='https://ChineseBooks.github.io/daojiaoshuji/yunjiqiqian/103914.html' class='pagedaohang'>【下一篇】<i>：卷一百七 纪传部传五</i></a></span>
</ul>
<div class="line"></div>
<div class="content02" id="content02">
  <script type="text/javascript">push168("ChiBookscdn");</script>
</div>
<div class="kind">
  <h2>推荐阅读</h2>
</div>
<div class="index_list">  <a href="https://ChineseBooks.github.io/daojiaoshuji/wenshizhenjing/" target="_blank">文始真经<i>></i></a>  <a href="https://ChineseBooks.github.io/daojiaoshuji/tongxuanzhenjing/" target="_blank">通玄真经<i>></i></a>  <a href="https://ChineseBooks.github.io/daojiaoshuji/zhonglvchuandaoji/" target="_blank">钟吕传道集<i>></i></a>  <a href="https://ChineseBooks.github.io/daojiaoshuji/zhuangzibaihuawen/" target="_blank">庄子白话文<i>></i></a>  <a href="https://ChineseBooks.github.io/daojiaoshuji/liezi/" target="_blank">列子<i>></i></a>  <a href="https://ChineseBooks.github.io/daojiaoshuji/daodejingbaihuawen/" target="_blank">道德经白话文<i>></i></a>  <a href="https://ChineseBooks.github.io/daojiaoshuji/qingjingjing/" target="_blank">清静经<i>></i></a>  <a href="https://ChineseBooks.github.io/daojiaoshuji/yuhuangjing/" target="_blank">玉皇经<i>></i></a>  <a href="https://ChineseBooks.github.io/daojiaoshuji/taishanglaojunnaguanjing/" target="_blank">太上老君内观经<i>></i></a>  <a href="https://ChineseBooks.github.io/daojiaoshuji/yunjiqiqian/" target="_blank">云笈七签<i>></i></a>  </div>
<div class="content03" id="content03">
  <script type="text/javascript">push168("image3");</script>
</div>
<div class="kind">
  <h2>阅读分类导航</h2>
</div>
<div class="bot"> <a href="https://ChineseBooks.github.io/sidawenxuemingzhu/" targent="_blank">四大文学名著</a><a href="https://ChineseBooks.github.io/tangshi/" targent="_blank">唐诗</a><a href="https://ChineseBooks.github.io/songci/" targent="_blank">宋词</a><a href="https://ChineseBooks.github.io/zhuzibaijia/" targent="_blank">诸子百家</a><a href="https://ChineseBooks.github.io/shishu/" targent="_blank">史书</a><a href="https://ChineseBooks.github.io/gudaiyishu/" targent="_blank">古代医书</a><a href="https://ChineseBooks.github.io/mengxue/" targent="_blank">蒙学</a><a href="https://ChineseBooks.github.io/yijingshuji/" targent="_blank">易经书籍</a><a href="https://ChineseBooks.github.io/gudaibingshu/" targent="_blank">古代兵书</a><a href="https://ChineseBooks.github.io/gudianxiayixiaoshuo/" targent="_blank">古典侠义小说</a> </div>
<script>
   $(function(){
	    $("#mmenu").click(function(){
			  if($("#mnav").is(":hidden")){
			      $("#mnav").show();
			  }else{
			      $("#mnav").hide();
			  }
	     })
}) 	
</script>
<div class="search searchbottom">
  <form  name="formsearch" action="http://search.ChineBooks.com/cse/search">
    <input type="hidden" value="5140549751047532462" name="s">
    <input type="hidden" value="" name="nsid">
    <input type="text" maxlength="25" id="searchInput"  name="q"  class="searchInput s_ipt"/>
    <input type="submit" class="searchBtn" value="搜索" />
    <select name="searchtype" class="search-option" id="search-option" style="display:none;">
      <option value="title" selected='1'>检索标题</option>
      <option value="titlekeyword">智能模糊</option>
    </select>
  </form>
</div>
<div class="footer">
    <p><a href="http://book.ChineBooks.com">电脑版</a></p>
    <p>博古文刊</p>
</div>
<script>
var _hmt = _hmt || [];
(function() {
var hm = document.createElement("script");
hm.src = "https://hm.ChiBooks.com/hm.js?439e35470defdfe66d70b6886ac84ba3";
var s = document.getElementsByTagName("script")[0];
s.parentNode.insertBefore(hm, s);
})();
</script>

</body>
</html>